b'\n_START_ARTICLE_\nIgf1\n_START_PARAGRAPH_\nGen IGF1 kodira inzulinu podoben rastni faktor 1 (ang. Insulin-like growth factor 1), poznan tudi pod imenom somatomedin C.\n_START_SECTION_\nDelovanje proteina IGF1\n_START_PARAGRAPH_\nInzulinu podoben rastni faktor 1 spodbuja rast organizma s celim omre\xc5\xbeje reakcij, ki v kon\xc4\x8dni fazi spodbujajo nastajanje proteinov, celi\xc4\x8dno proliferacijo, diferenciacijo tkiva in celo za\xc5\xa1\xc4\x8dito proti celi\xc4\x8dni apopotozi. Aktivacija IGF1 pride s strani rastnega hormona hipofize, njegova sinteza pa poteka v jetrih, od kjer deluje na razli\xc4\x8dna tkiva in se ve\xc5\xbee na svoje receptorje. IGF1 se nahaja v 2 oblikah. Lahko se ve\xc5\xbee direktno na svoj receptor ali pa se prilepi na IGF-vezavni protein, kjer se zakoplje v za\xc5\xa1\xc4\x8ditno ovojnico in s tem zavla\xc4\x8duje in prilagaja reakcijo IGF1 s svojim receptorjem. IGF1 naj bi vplival tudi na dolgo\xc5\xbeivost celotnega organizma.\n_START_SECTION_\nVpliv gena na velikost psov\n_START_PARAGRAPH_\nGen IGF1 je povezan z majhno velikostjo doma\xc4\x8dega psa. Raziskava je dokazala povezavo med razli\xc4\x8dnimi haplotipi gena IGF1 in velikostjo psov._NEWLINE_Haplotipi gena A, B in C so povezani z majhno velikostjo. Homozigoti teh 3 haplotipov imajo manj\xc5\xa1o velikost okostja in manj\xc5\xa1o maso. Odkrita je tudi manj\xc5\xa1a vsebnost IGF1 v krvnem serumu. Homozigoti haplotipa D do L imajo ve\xc4\x8djo telesno maso in ve\xc4\x8dje okostje. Pri pasmi Portugalski vodni pes, kjer je velika raznolikost v velikosti, imajo psi 2 haplotipa, B in I. Psi, ki so homozigoti haplotipa B so manj\xc5\xa1i kot homozigoti I in heterozigoti._NEWLINE_V splo\xc5\xa1nem je heterozigotnost haplotipov majhna. Pri manj\xc5\xa1ih pasmah predstavlja le 25% heterozigotnosti velikih pasem._NEWLINE_Mutacija gena je na SNP 5 (44,228,468bp), ki lahko lo\xc4\x8duje med haplotipi A, B in C, ter haplotipi D do L. SNP 5 sinonimen ekson IGF1 se pri psih nahaja na eksonu 3.'